SET ปิดพุ่ง 12 จุด รับความคืบหน้าปรับทีมเศรษฐกิจครม. แนะจับตากลุ่มแบงก์ประกาศงบ
SET ปิดพุ่ง 12 จุด รับความคืบหน้าปรับทีมเศรษฐกิจครม. แนะจับตากลุ่มแบงก์ประกาศงบ โดยดัชนีปิดตลาดวันนี้ ที่ระดับ 1,359.58 จุด บวก 11.72 จุด หรือ 0.87% มูลค่าการซื้อขาย 4.14 หมื่นล้านบาท
17 ก.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,359.58 จุด บวก 11.72 จุด หรือ 0.87% มูลค่าการซื้อขาย 4.14 หมื่นล้านบาท
10 หุ้นดันดัชนีวันนี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ดีในช่วงท้าย หลังนายกรัฐมนตรีออกมายอมรับว่าได้ทาบทามนายปรีดี ดาวฉาย กรรมการผู้จัดการ ธนาคารกสิกรไทย (KBANK) เข้าร่วมทีมเศรษฐกิจในคณะรัฐมนตรี (ครม.) ชุดใหม่ โดยปัจจุบันอยู่ระหว่างรอคำตอบ พร้อมยืนยันจะทำหน้าที่คุมทีมเศรษฐกิจด้วยตนเอง ซึ่งความคืบหน้าการปรับคณะรัฐมนตรี (ครม.) ถือเป็นปัจจัยบวกของตลาดฯ
นอกจากนี้ สถานการณ์การแพร่ระบาดไวรัสโควิด-19 ในไทย ก็ยังไม่พบผู้ติดเชื้อภายในประเทศ แต่ราคาน้ำมัน และการท่องเที่ยวก็ยังไม่กลับมา ทำให้นักลงทุนยังคงระมัดระวังและเลือกหุ้นลงทุนเป็นรายตัวลักษณะเทรดดิ้งสั้น ๆ โดยมีแรงซื้อหุ้นในกลุ่ม Domestic Plays ที่มาช่วยพยุงตลาดไว้ พร้อมให้ติดตามการประกาศผลประกอบการไตรมาส 2/63 ของกลุ่มแบงก์ที่จะทยอยออกมาในช่วงนี้
ขณะที่ตลาดหุ้นในภูมิภาคเคลื่อนไหวในแดนบวก-ลบคละกัน ขณะที่ตลาดในยุโรปเทรดบ่ายนี้ส่วนใหญ่จะติดลบ สวนทางดาวโจนส์ฟิวเจอร์สที่บวกได้เล็กน้อย
สำหรับแนวโน้มการลงทุนในสัปดาห์หน้า นายมงคล กล่าวว่า ตลาดฯคงจะแกว่งไซด์เวย์ในกรอบ 1,320-1,370 จุด ซึ่งหากดัชนีฯยังไม่ผ่านแนวต้านที่ 1,370 จุด ก็ถือว่ายังไม่จบการปรับฐาน
โดยสัปดาห์หน้าให้ติดตามสถานการณ์การแพร่ระบาดไวรัสโควิด-19 เนื่องจากจะมีผลต่อราคาน้ำมัน และการท่องที่ยว รวมถึงให้ติดตามการทยอยประกาศงบฯของกลุ่มแบงก์ต่อไป และติดตามความคืบหน้าการปรับครม. รวมถึงตัวเลขส่งออกของไทยที่จะออกวันที่ 22 ก.ค.นี้ อีกทั้งเกาะติดความสัมพันธ์สหรัฐและจีน อย่างใกล้ชิด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
STGT   มูลค่าการซื้อขาย  2,076.56 ล้านบาท  ปิดที่  85.50 บาท  เพิ่มขึ้น  4.50 บาท
EA     มูลค่าการซื้อขาย  1,824.69 ล้านบาท  ปิดที่  49.25 บาท  เพิ่มขึ้น  2.00 บาท
STA    มูลค่าการซื้อขาย  1,433.13 ล้านบาท  ปิดที่  29.00 บาท  เพิ่มขึ้น  0.50 บาท
CPALL  มูลค่าการซื้อขาย  1,266.57 ล้านบาท  ปิดที่  66.75 บาท  เพิ่มขึ้น  0.50 บาท
PTT    มูลค่าการซื้อขาย  1,071.17 ล้านบาท  ปิดที่  38.75 บาท  เพิ่มขึ้น  0.50 บาท
 
ตลาดหุ้นเอเชีย
